**Ympäristökorvauksen kasvipeitteisyys talvella 2021 / 2022**

Mikäli tilasi on sitoutunut ympäristökorvauksessa talviaikaisen kasvipeitteisyyden toimenpiteeseen, tulee tilalla olla vähintään 20 % sitoumusalasta kasvipeitteisenä joka vuosi sitoumuskauden aikana. Näet maatilasi sitoumukset ja sopimukset Vipun kohdasta Maatila.

Varsinais-Suomessa enintään 20 % kasvipeitteisyysalasta voi olla kevytmuokattua.

Tarkemmat tiedot kasvipeitteisyystoimenpiteestä löydät Ruokaviraston sivulta

<https://www.ruokavirasto.fi/viljelijat/tuet-ja-rahoitus/ymparistokorvaus/syysilmoitukset/>

tai ympäristökorvauksen sitoumusehdoista https://ruokavirasto.mobiezine.fi/zine/82/pdf

Syysilmoitusaika päättyy tänä vuonna jo torstaina 28.10.2021.

Esimerkkejä, mitä lasketaan kasvipeitteisyysalaan ja mistä -korvausta

|  |  |  |
| --- | --- | --- |
|  | **Ala lasketaan kasvipeitteisyysalaan %:a laskettaessa** | **Alalle maksetaan kasvipeitteisyyskorvaus** |
| Syysvilja kerääjäkasvin jälkeen | Kyllä | Kyllä |
| Syysvilja luonnonhoitopellon jälkeen | Kyllä | Ei |
| Syysvilja efa-kesannon jälkeen | Kyllä | Ei |
| Syysvilja efa-valkuaiskasvin jälkeen | Kyllä | Kyllä |
| Syysvilja viherkesannon jälkeen | Kyllä | Ei |
| Syysvilja viherlannoituksen jälkeen | Kyllä | Ei |
| Syysvilja saneerauskasvin jälkeen | Kyllä | Kyllä |
| Luonnonhoitopelto | Ei | Ei |
| Suojavyöhykkeet | Ei | Ei |
| Efa-kesanto (kasvipeitteinen) | Kyllä | Ei |
| Herneen sänki | Kyllä | Kyllä |
| Herneen sänki kevytmuokattuna | Ei | Kyllä |
| Härkäpavun sänki | Kyllä | Kyllä |
| Härkäpavun sänki kevytmuokattuna | Kyllä | Kyllä |
| Korjattu perunamaa | Ei | Kyllä |
| Korjattu sokerijuurikasmaa | Ei | Kyllä |
| Kerääjäkasviala, jos jätetään talven yli | Kyllä | Kyllä |
| Saneerauskasviala, jos jätetään talven yli | Kyllä | Kyllä (Pitää olla öljykasvi) |

**Tärkeitä päivämääriä syyskaudelle**

SYYSILMOITUS JO 28.10. MENNESSÄ

- Lietelannan sijoittaminen peltoon, ravinteiden ja orgaanisten aineiden kierrättäminen sekä talviaikainen kasvipeitteisyys -toimenpiteistä ympäristökorvauksessa
- **28.10.2021** mennessä Vipu-palvelussa tai lomakkeella 465

LANTA JA LANNOITTEET (täydentävät ehdot)

- Pellolle levitys sallittu 1.4. - 31.10. – jos sääolot estävät kasvukaudella lannan levityksen, tulee poikkeuslupaa levittää lantaa marraskuussa hakea kunnan ympäristötoimistosta etukäteen
- 15.9. alkaen kasvipeitteisinä talven yli säilytettäville peltolohkoille lanta ja orgaaniset lannoitevalmisteet levitetään sijoittamalla, ellei kyseessä ole syksyllä kylvettävän kasvin kylvöä edeltävä lannan levitys.
- Syksyllä 1.9. alkaen tuotantoeläinten lannassa ja orgaanisissa lannoitevalmisteissa saa levittää pelloille liukoista typpeä enintään 35kg/ha.

SUOJAVYÖHYKKEET

- Suojavyöhykkeet on säilytettävä 30.4.2022 asti, jos suojavyöhykesopimus on voimassa kuluvana vuonna. Sitä ennen suojavyöhykettä ei saa päättää mekaanisesti eikä kemiallisesti.

EKOLOGISEN ALAN KESANTO:
- säilytettävä 15.8. asti
- kasvinsuojeluaineiden käyttökielto 15.8 asti
- jos kylvät alalle syyskylvöisiä kasveja, voit muokata ja kylvää aikaisintaan 16.8.

Ekologisen alan typensitojakasvi:
- säilytettävä 31.8. asti - jos korjaat typensitojakasvin ennen em. ajanjakson päättymistä, voit muokata peltolohkon 1.9. alkaen.
- kasvinsuojeluaineiden käyttökielto 31.8 asti - jos korjaat sadon myöhemmin kuin 31.8., kasvinsuojeluaineiden käyttö sallittu vasta sadonkorjuun jälkeen.
- jos kylvät alalle syyskylvöisiä kasveja, voit muokata ja kylvää aikaisintaan 15.7.
Suositus on muokata typensitojakasvusto joko myöhään syksyllä tai seuraavana keväänä

Kerääjäkasvialat
- Kas­vus­ton voi muo­ka­ta tai kyn­tää ai­kai­sin­taan 1.10.
- Kasvuston voi päättää kemiallisesti aikaisintaan 15.9.

SANEERAUSKASVIALAT
- saa muokata kahden kuukauden kuluttua kylvöstä
- ei saa päättää kemiallisesti